b'\n_START_ARTICLE_\nUrsaring\n_START_SECTION_\nBiolo\xc5\xa1ke karakteristike\n_START_PARAGRAPH_\nUnato\xc4\x8d svojoj veli\xc4\x8dini, veoma je dobar penja\xc4\x8d, sposoban i \xc5\xbeeljan penjati se na stabla i spavati u dupljama. Njegove kand\xc5\xbee izmjenjene su od onih u stvarnog medvjeda radi prilagodbe penjanju. Poput svog prethodnog oblika Teddiurse, ima okruglast rep._NEWLINE_Ursaring se ina\xc4\x8de hrani biljkama, poglavito vo\xc4\x87em, no pojest \xc4\x87e i meso (uklju\xc4\x8duju\xc4\x87i i ostale Pok\xc3\xa9mone) ako je gladan i ostala hrana nije prisutna, ili je oskudna. Ursaring se razlikuje od Teddiurse jer nije obavezan pohranjivati hranu i spremati ju za zimu kako bi ju zatim mogao jesti radi pre\xc5\xbeivljavanja, ve\xc4\x87 mo\xc5\xbee prospavati \xc4\x8ditavu zimu bez imalo hrane._NEWLINE_Ursaring je isto tako veoma sposoban kopa\xc4\x8d, i \xc4\x8desto je u potrazi za krumpirima, tartufima, i ostalom hranom koju mo\xc5\xbee na\xc4\x87i tim na\xc4\x8dinom. Iako je kopa\xc4\x8d, ne spava \xc5\xa1piljama ili na tlu._NEWLINE_Ursaringovo osjetilo njuha jedan je od najrazvijenijih me\xc4\x91u svim Pok\xc3\xa9monima; mo\xc5\xbee osjetiti i najmanje razlike me\xc4\x91u mirisima. Zbog tog razloga, Ursaringa ponekad koristi policija u Pok\xc3\xa9mon svijetu: kao borbenu snagu, te kao Pok\xc3\xa9mona traga\xc4\x8da za eksplozivima._NEWLINE_U igrama Pok\xc3\xa9mon Diamond i Pearl mogu\xc4\x87e je primijetiti razlike me\xc4\x91u spolovima ovog Pok\xc3\xa9mona. Dok je \xc5\xbeenkama krzno na ramenima spu\xc5\xa1teno, mu\xc5\xbejacima str\xc5\xa1i u zrak.\n_START_SECTION_\nU videoigrama\n_START_PARAGRAPH_\nUrsaring se iz svog prethodnog oblika razvija kada Teddiursa dostigne 30. razinu. Normalan je Pok\xc3\xa9mon, uveden u drugoj generaciji Pok\xc3\xa9mon fran\xc5\xa1ize._NEWLINE_U igri Pok\xc3\xa9mon Gold mogu\xc4\x87e ga je prona\xc4\x87i na Putu pobjede, planini Silver i Stazi 28. U igri Pok\xc3\xa9mon Crystal prisutan je u Mra\xc4\x8dnoj spilji na strani grada Blackthorna te planini Silver. U igri Pok\xc3\xa9mon Colosseum mogu\xc4\x87e ga je oteti u skrovi\xc5\xa1tu Team Snagema. Dostupan je u igrama Pok\xc3\xa9mon XD: Gale of Darkness i Pok\xc3\xa9mon Emerald razvijanjem Teddiurse._NEWLINE_Ursaringove su statistike ve\xc4\x87inom prosje\xc4\x8dne za Pok\xc3\xa9mona prvog stupnja, iako je njegov Attack status daleko iznad prosjeka, te od ukupno 493, Ursaringov je Attack status na 18. mjestu, \xc5\xa1to ga \xc4\x8dini izrazito mo\xc4\x87nim napada\xc4\x8dem.'